**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2017. január 30-ai ülésére**

**Javaslat Szombathely Megyei Jogú Város**

**kerékpárforgalmi hálózati tervének elfogadására**

Szombathely Megyei Jogú Város Önkormányzata a Közgyűlés 42/2016.(II.25.) Kgy. sz. határozatában döntött a **„Szombathely Megyei Jogú Város kerékpárosbarát fejlesztése”** című pályázat benyújtásáról. A pályázat támogatásban részesült, a támogatási szerződés 2016. november 11-én aláírásra került.

A vonatkozó TOP-6.4.1-15 kódszámú pályázati felhívás és a megkötött támogatási szerződés alapján a projekt kötelező eleme a város kerékpárforgalmi hálózati tervének elkészítése. A kerékpárforgalmi hálózati terv célja, hogy javaslatot tegyen a projektben nevesített támogatott beruházási elemek optimális megvalósítására, ezek hálózati szemléletben való összekapcsolására, ezzel egy városon belüli összefüggő beavatkozási hatásterület kijelölésére, annak érdekében, hogy a kerékpárosok biztonságosan, kényelmesen és egyszerűbben közlekedhessenek a kijelölt hatásterületen, mely ezáltal kerékpárosbarát övezetté válhat. A hálózati terv egyúttal nevesítve tartalmazza a **„Szombathely Megyei Jogú Város közúthálózati elemeinek gazdaságfejlesztési célú megújítása”** című projekt keretében tervezett útfejlesztésekhez kapcsolódóan a támogatási szerződés szerint megvalósítandó kerékpárút-fejlesztéseket is, tekintettel a vonatkozó TOP-6.1.5-15 felhívás előírásaira.

A hálózati tervet az elkészítésével megbízott Nyugat-Pannon Terület- és Gazdaságfejlesztési Szolgáltató Közhasznú Nonprofit Kft. összeállította. A hálózati terv a kapcsolódó pályázati felhívásban rögzített formai és tartalmi előírások alapján készült el és a felhívás útmutatása alapján társadalmasításra került, amelynek keretében lakossági kérdőívezés, továbbá kerékpáros közlekedés tématerületen működő civil szervezetekkel történő kötelező véleményezési eljárás zajlott le.

A kerékpárforgalmi hálózati terv a támogatásban részült TOP projektek kerékpárút-fejlesztésein felül ütemezetten tartalmazza azokat a lehetséges kerékpárút-fejlesztéseket is, amelyek a város további kerékpárosbarát fejlesztéséhez szükségesek. A Közgyűlés korábbi döntése és a támogatási szerződés értelmében a „Szombathely Megyei Jogú Város kerékpárosbarát fejlesztése” projekt részét képezi a városi közbringa rendszer kiépítése is. A kerékpárforgalmi hálózati terv külön fejezetben tartalmazza a közbringa rendszerre vonatkozó koncepcionális szintű elképzeléseket és a közbringa-állomások tervezett helyszíneit. A fejlesztési elemek és a közbringa állomások helyszínei a bizottsági ülésen prezentáció formájában bemutatásra kerülnek.

Mind a „Szombathely Megyei Jogú Város kerékpárosbarát fejlesztése”, mind a „Szombathely Megyei Jogú Város közúthálózati elemeinek gazdaságfejlesztési célú megújítása” projektre vonatkozó felhívás alapján elvárás, hogy az elkészült kerékpárforgalmi hálózati tervet a támogató és a közlekedési szaktárca jóváhagyja, amely jóváhagyás egyúttal előfeltétele annak, hogy a beruházások engedélyes és kiviteli tervdokumentációja véglegesítésre kerüljön.

A kerékpárforgalmi hálózati terv tervezete jelen előterjesztés mellékletét képezi, amely a terjedelmére való tekintettel elektronikus formában kerül megküldésre, elérhetősége: <http://www.szombathely.hu/kozgyules/e-bizottsag/>

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2017. január „ ”**

**Illés Károly**

**alpolgármester**

**Határozati javaslat**

**……../2017. (I. 30.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat Szombathely Megyei Jogú Város kerékpárforgalmi hálózati tervének elfogadására” című előterjesztést megtárgyalta és a következő döntéseket hozta:

1. A Bizottság az előterjesztés melléklete szerinti tartalommal jóváhagyja Szombathely Megyei Jogú Város kerékpárforgalmi hálózati tervét.
2. A Bizottság jóváhagyja, hogy a városi közbringa rendszer állomásai a következő helyszíneken kerüljenek kiépítésre:

* Vasútállomás – Éhen Gyula tér
* Fő tér
* Ady tér – Buszpályaudvar
* Csónakázótó
* Markusovszky Egyetemi Oktatókórház
* ELTE-SEK Egyetem

1. A Bizottság felkéri a polgármestert, hogy Szombathely Megyei Jogú Város kerékpárforgalmi hálózati tervét a melléklet szerinti tartalommal nyújtsa be támogatói és minisztériumi jóváhagyásra.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, a Városfejlesztési Kabinet vezetője)

**Határidő:** 1. pont esetében: azonnal

2. pont esetében: azonnal

3. pont esetében: a támogatási szerződések szerinti határidőben